b'\n_START_ARTICLE_\nMichele Carafa\n_START_SECTION_\n\xc5\xbdivljenje\n_START_PARAGRAPH_\nGlasbo je \xc5\xa1tudiral v Parizu, kjer je deloval ve\xc4\x8dino svojega \xc5\xbeivljenja. Bil je profesor kontrapunkta na pari\xc5\xa1kem glasbenem konservatoriju. V Parizu je prijateljeval s \xc5\xa1tevilnimi Italijani, ki so delovali v mestu (\xc5\xa1e posebej v krogu Italijanskega gledali\xc5\xa1\xc4\x8da). Mdr. je bil tudi tesen Rossinijev prijatelj._NEWLINE_16. septembra leta 1835 je pod pretvezo dvornega zdravnika, da bi izvedel resnico o zdravstvenem stanju, obiskal na smrt bolnega prijatelja Vincenza Bellinija v vili pari\xc5\xa1kega predmestja Puteaux. To je storil na zaskrbljenost Saveria Mercadanteja, ki so mu predtem obisk \xc5\xa1tirikrat onemogo\xc4\x8dili. Tudi zaradi tega so \xc5\xa1tevilni sklepali, da novice o Bellinijevem zdravstvenem stanju prikrivajo in rodila se je teorija zarote in skrivnostnosti.'